
[bookmark: __RefHeading___Toc4989_4278059951]

1.	A vizsgaszabályzat és eljárási rend alkalmazása
Az vizsgaszabályzat és eljárási rend a 19/2011. (V. 10.) NFM rendeletben (KR) meghatározott vasúti társasági vizsgák előkészítését és végrehajtását szabályozza.
Az utasítás azokra a kérdéskörökre vonatkozóan tartalmaz előírásokat, amelyek a KR-ben nem szabályozottak.
[bookmark: __RefHeading___Toc4991_4278059951]1.1.	A vizsgaszabályzat és eljárási rend hatálya
a) A vizsgaszabályzat és eljárási rend személyi hatálya a RailLog s.r.o. (RLL) biztonságirányítási rendszerében meghatározott munkakörökben foglalkoztatott személyekre (továbbiakban: vizsgázókra), valamint a vizsga megszervezésében és lebonyolításában közreműködőkre terjed ki.
b) A vizsgaszabályzat és eljárási rend területi hatálya Magyarország területe.
c) A vizsgaszabályzat és eljárási rend tárgyi hatálya a KR-ben előírt szabályozásokra vonatkozik.
d) A  vizsgaszabályzat és eljárási rend a hatósági jóváhagyást követő 15. napon lép hatályba és visszavonásig érvényes.
[bookmark: __RefHeading___Toc4993_4278059951]2.	A vasúti társaság elérhetősége
[bookmark: __RefHeading___Toc4995_4278059951]2.1.	Elérhetőségek
a) A vizsgáztató szervezet neve: RailLog s.r.o.
b) A vizsgáztató szervezet címe: Mlynská 6/B, 934 01 Levice, Szlovákia
c) A vizsgáztató szervezet honlapja: https://raillog.sk/
d) A vizsgáztató szervezet levelezési címe: megegyezik a székhely címével.
[bookmark: __RefHeading___Toc4997_4278059951]2.2.	A személyes ügyfélfogadás rendje
Személyes ügyfélfogadás telefonon vagy e-mailben előre egyeztetett időpontban történik. Az időpontegyeztetéshez az elérhetőségek az RLL honlapján megtalálhatóak.
[bookmark: __RefHeading___Toc4999_4278059951]3.	Másodlatok kiállítása
Másodlat a KR 34. § (1a) bekezdésében felsorolt esetekben állítható ki. A másodlat kiállítására vonatkozó kérelmet a kérelmező írásban; elektronikusan, postai úton, vagy időpontegyeztetés után személyesen nyújthatja be.
A kérelemnek tartalmaznia kell:
· a vizsgázó természetes személyazonosító adatait (név, születési név, születési hely, születési idő, anyja neve)
· a vizsga időpontját, helyszínét,
· a vizsga megnevezését,
· a vizsga típusát,
· a kérelmező levelezési címét,
· a kérelmező aláírását (elektronikusan benyújtott kérelem esetén a NISZ AVDH szolgáltatásával elektronikusan aláírva).
A másodlaton  fel kell tüntetni a „Másodlat” szöveget, a kiállító aláírását, a dátumot, és a kiállító bélyegzőjét.
A másodlat átadásáról átvételi elismervényt kell készíteni.
A másodlatok a vizsgabiztos aláírása nélkül is hitelesek.
[bookmark: __RefHeading___Toc5001_4278059951]4.	Alapvizsgára bocsátás és bejelentés feltételeinek ellenőrzése
A képzőszervezet akkor jelentheti be a képzésben résztvevőt alapvizsgára, ha a résztvevő a képzési programban előírt beszámolási kötelezettségét teljesítette és megfelelt a képzésben való részvétel feltételeinek. Az RLL vasútszakmai vezetője a feltételek meglétét a képzőszervezettel együttműködve ellenőrzi.
[bookmark: __RefHeading___Toc5003_4278059951]5.	Elővizsgát követő alapvizsgák
Az elővizsgát követő alapvizsgákat az alapvizsgákra vonatkozó rendelkezések értelemszerű alkalmazásával kell előkészíteni és lebonyolítani, figyelembe véve a biztonságirányítási rendszer előírásait is.
[bookmark: __RefHeading___Toc5005_4278059951]6.	Részalapvizsgák
Az RLL részalapvizsgát nem szervez.
[bookmark: __RefHeading___Toc5007_4278059951]7.	Eltérés vizsgák
Az RLL eltérés alapvizsgát nem szervez.
[bookmark: __RefHeading___Toc5009_4278059951]8.	Az időszakos vizsga szervezése
Az időszakos vizsgákat olyan időpontra kell megszervezni, hogy az esetleges javító- vagy pótvizsga az alapvizsga érvényességi idején belül megszervezhető legyen. 
Az időszakos vizsgára bocsájtás és bejelentés feltételeinek ellenőrzése a vasútszakmai vezető feladata, a regisztrált szervezettel együttműködve.
[bookmark: __RefHeading___Toc5011_4278059951]9.	Soron kívüli időszakos vizsga szervezése
A soron kívüli időszakos vizsgákat az időszakos vizsgákra vonatkozó rendelkezések értelemszerű alkalmazásával kell előkészíteni és lebonyolítani.
Az soron kívüli időszakos vizsgára bocsájtás és bejelentés feltételeinek ellenőrzése a    vasútszakmai vezető feladata, a képzőszervezettel együttműködve.
[bookmark: __RefHeading___Toc5013_4278059951]10.	A vizsgahelyszín és a vizsgaidőpont kijelölése
A vizsgák helyszínét és időpontját a RLL, mint vizsgáztató szervezet jelöli ki. Méltánylást érdemlő esetben a vizsga időpontja az általános munkaidőn kívül is eshet.
[bookmark: __RefHeading___Toc5015_4278059951]11.	A vizsgabiztos kijelölése
A vizsgabiztost olyan időben kell felkérni, hogy a KR-ben szabályozott határidők tarthatóak legyenek. A vizsgabiztost a vasútszakmai vezető jelöli ki.
[bookmark: __RefHeading___Toc5017_4278059951]12.	A vizsgák előkészítése, bejelentése
A munkavállaló az elektronikus vizsgabejelentő felületen jelenthető be alap- vagy időszakos vizsgára. Az elektronikus felülethez való hozzáférés iránti kérelmet a KAV Vasúti Vizsgaközpont Vasúti Vizsgaszervezési Osztályhoz kell benyújtani.
A vasúti társasági alap- vagy időszakos vizsgák esetében a bejelentéseket a képzőszervezetnek a vizsgaközpont nyilvántartási rendszerében a vizsgabiztos feltüntetésével a vizsga időpontját megelőző 5. munkanapig rögzítenie kell. 
A vizsgahelyszín, illetve a vizsgához szükséges eszközök biztosítása a vasútszakmai vezető feladata.
Sikertelen vagy elmulasztott alapvizsga esetén a pót-és javítóvizsgák bejelentése az alapvizsgára történő bejelentés szerint történik.
Sikertelen vagy elmulasztott időszakos vizsga esetén a pót-és javítóvizsgák bejelentése - a R. 22. § (1) bekezdésében meghatározott érvényességet meg nem haladó időben - az időszakos vizsgára történő bejelentés szerint történik.
[bookmark: __RefHeading___Toc5019_4278059951]13.	A vizsgahelységek komfortja és felszereltsége
A vizsgáztatásra biztosított helyiségnek a vizsgáztatáshoz szükséges mértékben világosnak, megfelelő hőmérsékletűnek, a helyiségnek és a bútorzatnak tisztának kell lennie. A helyszínen kiszolgáló helyiségnek – WC-mosdó – kell lenni. A vizsgaeredmények rögzítéséhez és a vizsgához kapcsolódó nyilatkozatok, okmányok kinyomtatásához szükséges eszközöket (beállított számítógép vagy laptop, beállított nyomtató), anyagokat (nyomtatópapír) és beállított internetkapcsolatot valamint az eszközök működtetéséhez szükséges áramforrást biztosítani kell.
A megfelelő vizsgahelyszín és annak megfelelő felszereltségének, továbbá a gyakorlati vizsgatevékenységhez a jármű biztosítása a vizsgát előkészítő képzőszervezet vagy regisztrált szervezet feladata és kötelessége.
[bookmark: __RefHeading___Toc2233_1301632659]13.1.	Szóbeli vizsgatevékenység esetén
Az egyszerre vizsgázók létszámának megfelelő tanulóasztalok vagy padok és székek. Oktatói asztal és szék. A vizsgahelyiségen kívül várakozó helyiség. Megfelelő mennyiségű ruhafogas.
[bookmark: __RefHeading___Toc2235_1301632659]13.2.	Gyakorlati vizsgatevékenység esetén
Az egyszerre vizsgázók létszámának megfelelő tanulóasztalok vagy padok és székek. Oktatói asztal és szék. A vizsgahelyiségen kívül várakozó helyiség. Megfelelő mennyiségű ruhafogas.
[bookmark: __RefHeading___Toc5021_4278059951]14.	Eljárás, ha a vizsgahelyiségek komfortja és felszereltsége nem megfelelő
A vizsgahelyiségek komfortjának megítélése a vizsgabiztos feladata. A vizsga során rendelkezésre kell állnia a vizsgajegyzőkönyvek és vizsgaigazolások elkészítéséhez szükséges technikai feltételeknek.
Ha a vizsgabiztos megállapítja, hogy a vizsgahelyszín komfortja vagy felszereltsége a vizsga lebonyolításához nem megfelelő, ezt a tényt jelzni a RLL vagy a közreműködő szervezet képviselőjének.
Amennyiben a hiányosságok közösen egyeztetett határidőn belül nem szüntethetők meg, a vizsga elmarad. A vizsga elmaradásáról és annak okáról a vizsgabiztos a RLL-t haladéktalanul értesíti.
Ilyen esetben vizsgabiztos a vizsgán résztvevők számára eredményt nem rögzít, vizsgajegyzőkönyvet nem állít ki. A vizsga újabb bejelentést követően tartható meg.
[bookmark: __RefHeading___Toc5023_4278059951]15.	A vizsgabiztos feladatai
A vasútszakmai vezető a vizsgatételeket, vizsgakérdéseket, vizsgafeladatokat vagy vizsgateszteket és azok javítókulcsait a vizsgabiztosoknak a vizsgát megelőzően átadja. A tesztlap, feladatlap vagy megoldó kulcs elvesztéséről, sérüléséről – az eset és a körülmények tényszerű leírása mellett – a vizsgabiztos a vasútszakmai vezetőt haladéktalanul e-mailben értesíti. 
A vizsgázó a Nyilatkozat (2. melléklet) nyomtatványon teszi meg előírt nyilatkozatát, amit a vizsgát megelőzően a vizsgabiztos kinyomtat.
[bookmark: __RefHeading___Toc533_2538148565]15.1.	Teendők a vizsga megkezdése előtt
· A vizsgabiztos a vizsga megkezdése előtt, a vizsga kezdési időpontjában egyezteti a vizsgázók névsorát az ott megjelentekkel.
· Az egyeztetés alkalmával nem jelentkező vizsgázók nevét egy alkalommal újra ismételten fel kell olvasni abban az esetben, ha ettől eredmény várható.
· A tájékoztató megkezdését (a teremajtó becsukását) követően érkező vizsgázókat már nem szabad fogadni, ezen vizsgázók vizsgájukat már nem kezdhetik meg.
· A vizsgabiztos a vizsga megkezdésekor – az üdvözlést és a bemutatkozást követően – tájékoztatót tart, ismerteti a vizsgával kapcsolatos tudnivalókat:
· a vizsga neve, típusa,
· a vizsga helye, időtartama, lebonyolításának módja,
· segédeszköz használat lehetősége,
· pontozás, értékelés,
· felfüggesztés, eltiltás.
· A vizsga időtartama alatt a vizsgáztatást végző vizsgabiztosnak a vizsgateremben kell tartózkodnia.
· A vizsgázónak nyilatkozatot (2. melléklet) kell tennie arról, hogy nem áll jogerős bírósági ítélettel kiszabott, letöltendő szabadságvesztés, foglalkozástól eltiltás, vagy vasúti járművezetéstől eltiltás büntetés hatálya alatt.
[bookmark: __RefHeading___Toc535_2538148565]15.2.	Teendők a vizsgatevékenységek során
A vizsgabiztos
· gondoskodik arról, hogy a vizsgázók meg nem engedett segédeszközt ne használjanak,
· ellenőrzi az írásbeli vizsgák során használt lapok (tesztlapok) fejlécének helyes és valós kitöltését,
· szükség esetén él felfüggesztési és eltiltási jogkörével,
· válaszol a vizsgázók vizsgával kapcsolatos kérdéseire.
[bookmark: __RefHeading___Toc537_2538148565]15.3.	Teendők a vizsga befejezése után
A vizsgabiztos
· szóbeli vizsga esetén tájékoztatja a vizsgázókat az általuk elért eredményről,
· értékeli az írásbeli (tesztrendszerű) vizsgák eredményét,
· elkészíti és átadja a vizsgázónak a vizsga eredményét bizonyító okiratot,
· átadja a vizsgáztató szervezetnek vagy a lebonyolítással megbízott szervezetnek a vizsgáztató szervezetet illető okirati példányokat.
· rögzíti a vizsgaeredményeket a Vizsgaközpont számítógépes rendszerében.
[bookmark: __RefHeading___Toc5025_4278059951]16.	A vizsgáztatást befolyásoló rendkívüli események kezelése
Rendkívüli eseménynek minősül minden olyan zavaró körülmény, amely a vizsgáztatás megszokott menetét megzavarja, előírásszerű lefolytatását megakadályozza, vagy a vizsgázó teljesítményének objektív megítélését akadályozza, így különösen:
· személyazonosság tekintetében a vizsgabiztos megtévesztése vagy annak megkísérlése,
· meg nem engedett segédeszköz használata, illetve a vizsgadokumentációról bármilyen feljegyzés vagy fényképfelvétel készítése vagy annak megkísérlése,
· a vizsgabiztos döntésének befolyásolására való törekvés,           
· a vizsga rendjének megzavarása vagy annak megkísértése,
· a vizsgaterem, vizsgapálya, vizsgahelyszín, jármű, gép, vizsgázó, járművezető alkalmatlansága, rendkívüli időjárási körülmény, stb.
A rendkívüli eseményről – az eset tényszerű leírása és az érintettek személyes adatainak megadása mellett – a vizsgabiztos a vasútszakmai vezetőt haladéktalanul e-mailben értesíti.
[bookmark: __RefHeading___Toc5027_4278059951]17.	A vizsgáztató szervezet okmányainak kiállítása
Az alapvizsgáról hárompéldányos, az időszakos vizsgáról négypéldányos jegyzőkönyvet kell készíteni.
A vizsgajegyzőkönyveket és vizsgaigazolásokat lehetőség szerint a vasúti vizsgaközpont (VVK) nyilvántartó rendszeréből kell nyomtatni. Amennyiben ez nem lehetséges, a nyomtatványokat a vizsgáztató szervezet kötelessége előkészíteni.
A vizsgaigazolásokat és vizsgajegyzőkönyveket egyedi azonosítóval (pl. iktatószám) kell elllátni, fel kell rajtuk tüntetni a vizsgaszervező vasúti társaság megnevezését.
A VVK nyilvántartó rendszeréből nyomtatott vizsgadokumentumokat – amennyiben azokon a vizsgáztató szervezet megnevezés ne mszerepel – „Vizsgáztató szervezet: RailLog s.r.o.” felülbélyegzéssel kell ellátni.
A vizsga dokumentációját a vasútszakmai vezető irattározza, a vasúti társaság irattározásra vonatkozó szabályainak figyelembevételével
[bookmark: __RefHeading___Toc5029_4278059951]18.	A vizsgázó vizsgáztatásának felfüggesztése és a vizsgától való eltiltása
A vizsgabiztos a képzésben részt vevő vizsgáztatását felfüggeszti, és a képzésben részt vevőt az alapvizsgától eltiltja az alábbi esetekben:
· természetes személyazonosító adatait illetően a vizsgabizottságot (vizsgabiztost) megtévesztette, vagy azt megkísérelte,
· a vizsgabizottság (vizsgabiztos) döntését jogtalan előny adásával vagy erre vonatkozó ígéretével befolyásolni törekedett.
A vizsgabizottság (vizsgabiztos) a vizsgázó vizsgáztatását felfüggeszti, és a vizsgázót az alapvizsgától legalább egy, de legfeljebb hat hónap időtartamra eltiltja, ha a vizsgázó
· a vizsgán szeszesitaltól vagy anyagtól vagy szertől befolyásolt állapotban jelent meg,
· a vizsgán meg nem engedett segédeszközt használt, vagy annak használatát megkísérelte,
· a vizsga rendjét zavarta.
A vizsgabiztos a felfüggesztés tényét az elektronikus eredményrögzítő felületen rögzíti, valamint a vasútüzem-vezetőt értesíti.
A vizsgázó vizsgájának felfüggesztése, vagy a vizsgázó eltiltása arra a vizsgatevékenységre vonatkozhat, amelynek teljesítése során a felfüggesztésre vagy eltiltásra okot adott. Az eltiltás időtartamának arányosnak kell lennie az azt előidéző okkal.
[bookmark: __RefHeading___Toc5031_4278059951]19.	A vizsgán történő részvételi szándék bejelentése
A KR-ben meghatározott személy(ek) a vizsgán történő részvételi szándékukat írásban jelezhetik. A részvételi szándékot a vizsgaszervező vasúti társaságnak kell jelezni a KR-ben meghatározott határidő betartásával.
A kérelmet a kérelmező írásban; elektronikusan, postai úton, vagy időpontegyeztetés után személyesen nyújthatja be.
A részvételi szándék bejelentésekor az alábbi adatokat kell közölni:
· a vizsgázó természetes személyazonosító adatait (neve, születési neve, születési ideje, anyja neve),
· a vizsga adatait (megnevezését, típusát, helyszínét, időpontját),
· a résztvevő természetes személyazonosító adatait (neve, születési neve, születési ideje, anyja neve),
· a részvételi szándék igazolását (KR rendelkezéseinek megfelelően)
· a résztvevő elérhetőségi adatait (telefonszám, e-mail),
· a kérelmező aláírását (elektronikusan benyújtott kérelem esetén a NISZ AVDH szolgáltatásával elektronikusan aláírva).
Az RLL a kitűzött vizsgaidőpont előtt legalább 48 órával közli döntését a vizsgán való részvételről a kérelmezővel, az általa megadott elérhetőségi adatok egyikén.
[bookmark: __RefHeading___Toc5033_4278059951]20.	A távolmaradás igazolásának formája
A vizsgázó távolmaradását a vasútszakmai vezető igazolhatja. A vizsgázó távolmaradásának igazolását a vasútszakmai vezető kéziratilag rávezeti a vizsgáztató szervezet példányára, valamint rögzíti az elektronikus nyilvántartó felületen.
[bookmark: __RefHeading___Toc5035_4278059951]21.	A vizsgák okmányai
Amennyiben a 17. pont szerinti okmányok nyomtatása a vizsgaközpont számítástechnikai rendszeréből nem lehetséges, a mellékletek szerinti alap-és időszakos vizsgajegyzőkönyvet, valamint alapvizsga-igazolás nyomtatványokat kell használni.
[bookmark: __RefHeading___Toc5037_4278059951]22.	A más vasúti társaságnál vasúti társasági vizsgákon megszerzett képesítések elismerése
[bookmark: __RefHeading___Toc881_2072137199]22.1.	Típusismeret alapvizsga elismerése
Az RLL a más vasúti társaság által szervezett alapvizsgán megszerzett típusismeret alapvizsgát feltétel nélkül elismeri.
[bookmark: __RefHeading___Toc883_2072137199]22.2.	Vonal-, állomás-, illetve helyismeret alapvizsga elismerése
Az RLL a más vasúti társaság által szervezett alapvizsgán megszerzett vonal-, állomás-, illetve helyismeret alapvizsgát feltétel nélkül elismeri.
[bookmark: __RefHeading___Toc885_2072137199]22.3.	Egyéb alapvizsgák elismerése
A 22.1-2 pontokban fel nem sorolt alapvizsgákat a RLL abban az esetben ismeri el,
· ha a képzési programban szereplő tudásanyag megegyezik a Vasúti Vizsgaközpont által közzétett követelményekkel, vagy
· ha a felvételi eljárás részét képező elbeszélgetésen az elvárt tudásanyagot felmérő szóbeli kérdésekre a felvételiző helyes választ ad.
[bookmark: __RefHeading___Toc5039_4278059951]23.	Alapvizsga halasztása
A halasztás iránti kérelmet az RLL szervezet akkor fogadja el, ha a képzésben részt vevő rajta kívülálló okból vagy egyéb méltányolható körülmény alapján kéri a halasztást. Az engedélyezett halasztás időtartama az egy évet nem haladhatja meg.
[bookmark: __RefHeading___Toc5041_4278059951]24.	Egyeztetési eljárás
Az egyeztetési eljárás a vizsgáztatással kapcsolatos döntés meghozatalától számított 5 napon belül kezdeményezhető.
Az egyeztetési eljárás indítása iránti kérelemnek tartalmaznia kell az egyeztetést kezdeményező nevét, a képviselt szervezet nevét, a KR 35/E § szerinti jogállását, az egyeztetés alapjául szolgáló döntés pontos tárgyát, az egyeztetési eljárás kezdeményezésének okát.
A vizsgáztató szervezet az egyeztetés eredményéről írásban értesíti az egyeztetést kezdeményezőt.
A benyújtott kérelem alapján a vasútüzem-vezető az egyeztetési eljárást lefolytatja, szükség esetén személyes egyeztetést, intézkedést kezdeményez, majd az egyeztetés eredményéről az egyeztetést kezdeményezőt írásban értesíti.
A vizsgatevékenységnél felmerülő véleménykülönbség esetén, ha a helyszínen a véleménykülönbség nem tisztázható, annak feloldása egyeztetési eljárás keretében történik.
[bookmark: __RefHeading___Toc5043_4278059951]25.	A vizsgaszabályzat hatálya, közzététele, módosítása
Jelen szabályzat a vasúti közlekedési hatóság jóváhagyását követően, legkorábban a vizsgáztató szervezet honlapján történő közzétételt követő 15. napon lép hatályba.
Az RLL a szabályzatot legalább évente felülvizsgálja, és az időközben bekövetkezett változásokat figyelembe véve aktualizálja. A módosítás alkalmazásához – a függelékek módosítása kivételével – a vasúti közlekedési hatóság jóváhagyása szükséges. A módosítást a hatálybalépése előtt legkésőbb 15 nappal korábban a honlapján közzéteszi.
Az RLL vizsgaszervező vasúti társaságként csak típusismeret, vonalismeret (állomásismeret, helyismeret) vizsgákat szervez. Felmerülő szükség esetén a Vizsgaszabályzat és eljárási rendet módosítani kell.
[bookmark: __RefHeading___Toc5045_4278059951]26.	Függelékek
A függelékek az egyes vizsgák megnevezését, ismeretanyagát, a vizsgákhoz tartozó vizsgafeladatokat és az alapvizsgák lebonyolításának módszertanát tartalmazzák.
A függelékek a Vizsgaszabályzat és Eljárási Rend Függelékek címen papíron és elektronikus formában kerül kiadásra. Az RLL a függelékeket, azok módosítását és hatályon kívül helyezését a honlapján teszi közzé.

[bookmark: __RefHeading___Toc5047_4278059951]27.	Mellékletek
1. Időszakos vizsga jegyzőkönyve
2. Nyilatkozat
3. Alapvizsga jegyzőkönyv
4. Alapvizsga igazolás

